भारतीय व्यापारीहरुको संस्था भारतीय उद्योग वाणिज्य महासङ्घ (फिक्की)ले शुक्रवार आयोजना गरेको कार्यक्रमलाई सम्बोधन गर्दै प्रधानमन्त्री ओलीले नेपालमा लगानीको वातावरण बनेकाले निर्धक्क भएर लगानी गर्न आग्रह गरे । ‘नेपालमा अहिले राजनीतिक स्थायित्व छ, सुरक्षा र कानूनी व्यवस्थापन निकै चुस्त दुरुस्त छ,’ उनले भने । नेपालको विकासमा भारतको लगानी अपरिहार्य रहेको धारणा राख्दै प्रधानमन्त्री ओलीले भने, ‘हामी नेपाललाई विकसित मुलुक बनाउन चाहेका छौँ र यसमा भारतको साथ जरुरी छ ।’ ‘दुई विशाल मुलुक भारत र चीनको बिचमा हामी छौँ,’ उनले भने, ‘तसर्थ यसको फाइदा नेपालले पाउनै पर्छ ।’
